

**OBRAZLOŽENJE UZ**

**POLUGODIŠNJI IZVJEŠTAJ O IZVRŠENJU PRORAČUNA OPĆINE KOSTRENA**

## **ZA 2024. GODINU**

Kostrena, 6. rujan 2024. godine

Zakonom o proračunu („Narodne novine“ br.144/21) i Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/2023) propisana je obveza upravnog tijela za financije da izradi polugodišnji izvještaj o izvršenju proračuna, te obveza načelnika da izvještaj podnese općinskom vijeću na donošenje, do 30. rujna tekuće godine.

Člancima 76.-80. Zakona o proračunu i člankom 4. Pravilnika o polugodišnjem i godišnjem izvještaju o izvršenju proračuna utvrđeno je da polugodišnji izvještaj sadrži:

• opći dio polugodišnjeg izvještaja koji čini - sažetak Računa prihoda i rashoda i Računa financiranja i Račun prihoda i rashoda i Račun financiranja

 • posebni dio polugodišnjeg izvještaja koji čini -izvršenje rashoda i izdataka po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata,

 • obrazloženje općeg i posebnog dijela polugodišnjeg izvještaja,

• posebne izvještaje:

1. izvještaj o korištenju proračunske zalihe

2. izvještaj o zaduživanju na domaćem i stranom tržištu novca i kapitala,

3. izvještaj o danim jamstvima i plaćanjima po protestiranim jamstvima.

U skladu s odredbama Zakona i Pravilnika, u općem i posebnom dijelu Proračuna prezentirani su podaci o planiranim prihodima i primicima, te rashodima i izdacima kroz Izvorni plan te podaci o njihovom izvršenju u razdoblju od 01.01.- 30.06.2024. godine. U općem dijelu su prikazani i usporedni podaci sa izvršenjem Proračuna u prvom polugodištu 2023. godine. Polugodišnji izvještaj o izvršenju Proračuna Općine Kostrena za 2024. godinu obuhvaća podatke o izvršenju prihoda i primitaka te rashoda i izdataka Općine Kostrena kao i izvršenje prihoda i primitaka te rashoda i izdataka proračunskih korisnika budući se prihodi i rashodi kako proračuna tako i proračunskih korisnika izvršavaju preko jedinstvenog računa riznice.

Financiranje javnih rashoda u prvom polugodištu 2024. godine izvršeno je na osnovi sljedećih financijsko-planskih dokumenta:

* Proračun Općine Kostrena za 2024. godinu i projekcije za 2025. i 2026. godinu i Odluku o izvršavanju Proračuna Općine Kostrena za 2024. godinu donijelo je općinsko vijeće na sjednici održanoj 29. studenog 2023. godine, a objavljeni su u “Službenim novinama Općine Kostrena" broj 10/23 od 30. studenog 2023. godine.
* Odluku o prvim izmjenama i dopunama Proračuna Općine Kostrena za 2024.g. donijelo je općinsko vijeće na sjednici održanoj 21.svibnja 2024.g., a objavljena je u “Službenim novinama Općine Kostrena" broj 06/24 od 22. svibnja 2024. godine.

 Proračunom Općine Kostrena za 2024. godinu planirani su prihodi i primici te rashodi i izdaci u iznosu od 12,832.915,00 EUR.

 U vezi naprijed navedene zakonske obveze, sačinjen je Polugodišnji izvještaj o izvršenju Proračuna Općine Kostrena za 2024. godinu, te se u nastavku daje pojašnjenje o istome.

POLUGODIŠNJI OBRAČUN PRORAČUNA OPĆINE KOSTRENA ZA 2024. GOD.U USPOREDBI SA PLANOM:



U općem i posebnom dijelu Polugodišnjeg izvještaja o izvršenju Proračuna Općine Kostrena za 2024. godinu iskazani su podaci o planiranim prihodima i primicima te rashodima i izdacima kroz izvorni plan s time da u ovom izvještajnom razdoblju nije bilo preraspodjela sukladno posebnim odlukama načelnika. Nadalje izvješće uz izvorni plan obuhvaća podatke o ostvarenju prihoda i primitaka, te rashoda i izdataka za prvih šest mjeseci 2024. godine, s time da opći dio sadrži i usporedne podatke o izvršenju u istom razdoblju 2023. godine.

Iz podataka navedenih u prethodnoj tabeli može se zaključiti da su ostvareni prihodi poslovanja u prvih šest mjeseci 2024. godine u odnosu na iste u 2023. godini za 14% veći. Prihodi poslovanja u prvom polugodištu u odnosu na izvorni plan 2024.g. ostvareni su 49%.

Prihodi od prodaje imovine u odnosu na isto razdoblje prethodne godine iznose 181% više, a u odnosu na izvorni plan ostvareni su sa 50%.

Rashodi poslovanja u izvještajnom razdoblju su 17% veći u odnosu na isto razdoblje protekle godine, dok su rashodi za nabavu nefinancijske imovine za 53% veći.

U prvih šest mjeseci 2024. godine ukupno izvršenje prihoda i primitaka sa prenesenim rezultatom poslovanja iznosi 7.038.114,66 EUR ili 55% od ukupno planiranih prihoda i primitaka za 2024. g., dok su ukupni rashodi i izdaci ostvareni u iznosu od 4.956.061,67 EUR ili 39 % u odnosu na plan. Raspoloživa sredstva na kraju ovog obračunskog razdoblja utvrđena su kao višak prihoda i primitaka u iznosu od 2.082.052,99 EUR.

1. **PRIHODI I PRIMICI PREMA EKONOMSKOJ KLASIFIKACIJI**

Prihodi se temeljno klasificiraju na prihode poslovanja i prihode od prodaje nefinancijske imovine. Prihodi poslovanja Općine Kostrena klasificiraju se na prihode od poreza, pomoći iz inozemstva i od subjekata unutar općeg proračuna, prihode od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga i prihodi od donacija, kazne, upravne mjere i ostali prihodi.

Prihodi od prodaje nefinancijske imovine obuhvaćaju prihode od prodaje zemljišta i prihode od prodaje stanova.



**1. PRIHODI OD POSLOVANJA** realizirani su u iznosu od 5.235.025,94 EUR, i ostvareni su sa 49% u odnosu na plan te obuhvaćaju slijedeće prihode:

**- PRIHODI OD POREZA** koji su ostvareni sa 57% u odnosu na plan, a u odnosu na isto razdoblje prethodne godine ostvareni su sa 108%. U ovu grupu prihoda spadaju:

* + POREZ NA DOHODAK sa ostvarenjem u ukupnom iznosu od 1.969.772,88 EUR, čime je plan ostvaren sa 57%, a u odnosu na prethodnu godinu u visini 111 %.
	+ POREZ NA IMOVINU ostvaren je u odnosu na plan sa 54% i obuhvaća Prihode od poreza za kuće za odmor koji u ovom periodu nisu naplaćeni jer se naplata vrši u drugoj polovini godine, i Prihode od poreza na promet nekretnina ostvarene u iznosu od 221.521,74 EUR.
	+ POREZI NA ROBU I USLUGE u ovom periodu nisu ostvareni, a radi se o Prihodima od poreza na potrošnju i Prihode od poreza na tvrtku koji su ukinuti stoga nisu ni ostvareni. Postoji mogućnost naplate potraživanja iz prethodnih godina.

 **- POMOĆI IZ INOZEMSTVA I OD SUBJEKATA OPĆEG PRORAČUNA** ostvareni su s 43% u odnosu na plan i to u iznosu 551.434,78 EUR.

Iznos od 20.106,00 odnosi se na sredstva pomoći za fiskalnu održivost vrtića za pedagošku godinu 2023/2024.

1.734,00 - Tekuće pomoći iz državnog proračuna proračunskim korisnicima proračuna JLP(R)S –odnose se na prihode od Ministarstva znanosti, obrazovanja i sporta, a služe financiranju didaktičkih sredstava za potrebe polaznika predškole i djece s posebnim potrebama.

2.278,17 - Tekuće pomoći proračunskim korisnicima iz proračuna koji im nije nadležan Iznos se odnosi na prihod proračunskog korisnika Centar Kulture Kostrena, a to su prihodi ostvareni od Hrvatskog audiovizualnog centra u svrhu provođenja programa „Kino u Kostreni“, i prihodi od Primorsko-goranske županije za sufinanciranje aktivnosti „Jesen u Kostreni“.

7.085,00 - Kapitalne pomoći proračunskim korisnicima iz proračuna koji im nije nadležan- odnosi se na prihod proračunskog korisnika Narodna knjižnica Kostrena (Ministarstvo kulture) za nabavku knjiga*.*

**- PRIHODI OD IMOVINE** ostvareni su sa 57 % u odnosu na plan i sa 82% u odnosu na isti period prethodne godine. Prihodi od naknada za koncesije ostvareni su sa 103% u odnosu na prethodnu godinu, a obuhvaćaju naknade za koncesije na pomorskom dobru čiji je davatelj Vlada Republike Hrvatske, naknade za dozvole na pomorskom dobru čiji je davatelj jedinica lokalne samouprave, te naknadu od koncesije za obavljanje dimnjačarskih poslova.

Prihodi od zakupa i iznajmljivanja imovine ostvareni su u odnosu na plan sa 54% odnosno u iznosu od 39.505,76 EUR.

Ostali prihodi od nefinancijske imovine odnose se na naknadu za korištenje grobnih mjesta za novo izgrađeno groblje u Sv. Luciji.

**-PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**sa ostvarenjem od 46 % u odnosu na plan, obuhvaćaju u najvećem dijelu prihode od komunalne naknade u iznosu 2.124.291,45 EUR i prihode od komunalnih doprinosa u iznosu od 109.950,88 EUR

Ostali nespomenuti prihodi po posebnim propisima obuhvaćaju i vlastite prihode proračunskih korisnika. Vlastiti prihodi Dječjeg vrtića „Zlatna ribica odnose se na sufinanciranje cijene vrtića od strane roditelja u iznosu od 76.288,68 eur. Prihodi od Centra kulture Kostrena su prihodi od prodaje ulaznica u iznosu od 2.297,00 eur, a prihodi od Narodne knjižnice Kostrena u iznosu od 1.705,90 eur su prihodi od članarina.

**-PRIHODI OD PRODAJE PROIZVODA I ROBE TE PRUŽENIH USLUGA**

Obuhvaćaju prihode od zakupa prostora kojima upravljaju proračunski korisnici i to u visini od 319,20 eur kod dječjeg vrtića, 1.792,90 eur kod knjižnice, 45,74 eur se odnosi na prihod od proizvedene električne energije kod dječjeg vrtića, i 10,50 eur na usluge printanja i kopiranja kod knjižnice.

**-KAZNE, UPRAVNE MJERE I OSTALI PRIHODI**

Ostvareni su u iznosu 41.965,06 eur i odnose se na kazne za prometne prekršaje, turističku pristojbu, kamate a vista po računu, naknada za vođenje naplate vodnog doprinosa za Hrvatske vode i ostalo.

**2. PRIHODI OD PRODAJE NEFINANCIJSKE IMOVINE** – ostvareni su sa 50 % u odnosu na plan ili u iznosu od 74.737,09 EUR. U većini se prihod od prodaje nefinancijske imovine i odnosi na prodaju zemljišta 73.304,31 eur, a iznos ostvaren u visini 1.432,78 EUR na otkup stanova.

1. **RASHODI I IZDACI PREMA EKONOMSKOJ KLASIFIKACIJI**

 U razdoblju od 01. siječnja do 30. lipnja 2024. godine rashodi i izdaci Proračuna Općine Kostrena izvršeni su u iznosu od 4.956.061,67 EUR što u odnosu na plan iznosi 39 %.



Ukupno izvršene rashode i izdatke čine:

1. **RASHODI POSLOVANJA** koji čine pretežiti dio ukupno izvršenih rashoda, a u odnosu na plan izvršeni su sa 47%, što je u apsolutnom iznosu 3.657.913,62 EUR.

Unutar rashoda poslovanja evidentirani su slijedeći rashodi:

* RASHODI ZA ZAPOSLENE u ukupnom iznosu od 709.732,04 EUR realizirani su sa 42 % u odnosu na plan, a obuhvaćaju bruto izdatke zaposlenika i to: neto plaće, doprinose i poreze, te ostala zakonska izdvajanja koja čine bruto izdatke za zaposlene u općinskoj upravi, te bruto plaće djelatnika proračunskih korisnika dječjeg vrtića „Zlatna ribica i Javne ustanove Narodna knjižnica Kostrena i Centar Kulture Kostrena.
* MATERIJALNI RASHODI koji čine 43 % u strukturi ukupno izvršenih rashoda, a ostvareni su u iznosu od 2.165.478,33 EUR, što čini izvršenje od 50% u odnosu na plan. U tu skupinu spadaju naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja. Navedeni materijalni rashodi analitički su prikazani u posebnom dijelu proračuna pojedinog razdjela.
	+ FINANCIJSKI RASHODIizvršeni su sa 35 % u odnosu na plan i obuhvaćaju rashode kamata, platnog prometa, sudske pristojbe i sl. Unutar ove skupine rashoda planirani su i mogući troškovi po sudskim presudama kao i trošak kamata temeljem kreditnih obveza.
	+ SUBVENCIJEu ukupnom iznosu od 149.161,56 EUR obuhvaćaju u najvećem dijelu izdvajanje sredstava za subvencioniranje „Autotroleja“. Izvršene su sa 51 %.
	+ POMOĆI DANE U INOZEMSTVO I UNUTAR OPĆEG PRORAČUNA realizirane su u iznosu od 25.728,89 eur. Gotovo čitav iznos odnosi se na financiranje JVP Rijeka.
	+ RASHODI ZA NAKNADE GRAĐANIMA I KUĆANSTVIMArealizirani su u iznosu od 178.111,29 EUR, što iznosi 37 % u odnosu na plan, a obuhvaćaju sredstava za učeničke i studentske stipendije, te izdvajanja sredstava prema socijalnom programu što je vidljivo iz posebnog dijela Proračuna Program : „Zdravstvo“ i „Socijalna skrb“.
	+ DONACIJE I OSTALI RASHODI ostvareni su u ukupnom iznosu od 408.001,47 EUR i izvršeni su sa 45 % u odnosu na plan. U ovu skupinu spadaju tekuće donacije u iznosu od 403.676,47 EUR (političke stranke, sportska društva, udruge u kulturi i prosvjeti, zdravstvu i gospodarstvu) i kapitalne donacije u iznosu od 4325,00 EUR (Župa Sv. Lucija).
1. **RASHODI ZA NABAVU NEFINANCIJSKE IMOVNE** izvršeni su sa 25 % u odnosu na plan, te predstavljaju iznos od 1.192.971,35 EUR.

U ovu skupinu rashoda spadaju:

 *-* RASHODI ZA NABAVU NEPROIZVEDENE IMOVINE ostvareni su u ukupnom iznosu od 102.510,22 EUR s ostvarenjem od 41 % u odnosu na plan, a obuhvaćaju rashode za otkup i pripremu zemljišta.

*-* RASHODI ZA NABAVU PROIZVEDENE DUGOTRAJNE IMOVINE u ukupnom iznosu od 1.011.635,29 EUR izvršeni su sa 25 % u odnosu na plan. Tu su evidentirani rashodi za izgradnju građevinskih objekata i nabavu opreme. Također je vidljivo značajno povećanje u odnosu na prethodnu godinu s obzirom da se u prvoj polovici 2024.g. provodi veći dio projekta izgradnje područnog dječjeg vrtića u Pavekima te projekt ceste Rožići.

1. **REZULTAT POSLOVANJA**

 Na kraju obračunskog razdoblja utvrđuje se rezultat poslovanja koji proizlazi iz evidencije prihoda i rashoda tijekom obračunske godine. Iz izvještaja o izvršenju općeg dijela proračuna razvidno je da su ukupni prihodi i primici izvršeni u iznosu od 5.944.238,31 EUR ili 55 % u odnosu na plan, dok su ukupni rashodi i izdaci izvršeni u iznosu od 4.012.081,80 EUR ili 37 % u odnosu na plan.

Iz naprijed navedenog proizlazi da je za razdoblje od 01.01.2023. do 30.06.2023. godine iskazan ukupan višak od 1.932.156,51 EUR.

1. **OBRAZLOŽENJE UZ POSEBNI DIO PRORAČUNA -IZVRŠENJE PRORAČUNA NA RAZINI RAZDJELA**

**RAZDJEL 001 – PREDSTAVNIČKA I IZVRŠNA TIJELA**

Razdjel Predstavnička i izvršna tijela u 2024. godini planiran je u iznosu od 248.810,00 eura, a u prvih 6 mjeseci ostvaren je u iznosu od 79.819,67 eura.

**Glava 00101 OPĆINSKO VIJEĆE**

U ovoj glavi su evidentirane naknade troškova za rad općinskog vijeća planiranih u iznosu od 47.440,00 eura u prvih 6 mjeseci 2024. godine ostvareno u iznosu od 11.646,68 eura, a odnose se na opće rashode općinskog vijeća te redovno godišnje financiranje političkih stranaka.

U prvoj polovini 2024. godine održane su 4 redovne sjednice Općinskog vijeća Općine Kostrena.

**Glava 00102 OPĆINSKI NAČELNIK**

**PROGRAM 0206 REDOVNI RAD IZVRŠNOG TIJELA**

Program redovnog rada izvršnog tijela provodio se kroz odluke Načelnika, u skladu s planiranim sredstvima u Proračunu Općine Kostrena za 2024. godinu, te je od planiranih 201.370,00 eura u prvoj polovini ostvareno 68.172,99 eura, i to po aktivnostima kako slijedi:

**Aktivnost A020601Promidžba**

Za ovu aktivnost planiran je iznos od 30.000,00 eura koji je izvršen u iznosu od 4.020,90 eura i to za usluge promidžbe i informiranja koje se ostvaruju kroz medijske aktivnosti kroz suradnju s medijima RI PORTAL, Obrtom Ri prsten i Radiom Trsat.

**Aktivnost A020602 Objava općih akata**

Predmetna aktivnost realizirana je kroz objavu akata općinskih tijela u službenom glasilu „Službene novine Općine Kostrena“, te je od planiranog iznosa od 3.500,00 eura izvršeno 195,17 eura. Unutar ovog izvještajnog razdoblja objavljeno je ukupno 6 brojeva ˝Službenih novina Općine Kostrena˝.

**Aktivnost A020603 Objava natječaja**

U skladu sa zakonskim obvezama sredstva su utrošena na objavu dokumentacije vezane za javnu nabavu, javne potrebe, ostalih oglasa i obavijesti te natječaja. Od planiranog iznosa od 12.600,00 eura utrošeno je 4.465,78 eura.

**Aktivnost A020604 Naknade za rad izvršnih tijela**

Od planiranih 7.170,00 eura utrošeno je 1.149,04 eura i to za naknade članovima radnih tijela Općinskog načelnika.

**Aktivnost A020605 Pokroviteljstva i sponzorstva**

Pokroviteljstva i sponzorstva planirana su u iznosu 3.000,00 €, a ukupno je ostvareno 2.500,00 € donacija. Iznos od 600,00 € doniran je Jedriličarskom klubu Galeb povodom održavanja drugog izdanja manifestacije *Galeb Sail & Ski race, 600,00 € doniran je* UDVDR RH ogranak Kostrena za održavanje šahovskog turnira Milan Balen, 100,00 € doniran je Udruzi žena operiranih dojki NADA Rijeka za otkup karata povodom održavanja stand up kabareta Stojana Matavulja „Komušanje mozga“, 600,00 € doniran je udruzi Novi VAL za kupnju opreme, pribora i materijala za pečenje rakua, pokriće troškova transporta te 600,00 € doniran je riatlon klubu Rival za podmirivanje troškova prehrane sportaša povodom manifestacije *KOSTRENSKI TRIATLON* .

**Aktivnost T020623 70. OBLJETNICA NOGOMETNOG TURNIRA „KVARNERSKA RIVIJERA“**

Stavka je izvršena u potpunosti u iznosu 15.000,00 €. Sredstva su utrošena na održavanje 70. obljetnice nogometnog turnira „Kvarnerska rivijera“ na kojem je sudjelovalo 16 klubova, a u Kostreni su se utakmice igrale od 27. do 29. svibnja, te polufinale 31. svibnja.

**Aktivnost A020607 Ostale aktivnosti izvršnog tijela**

Planiran iznos od 89.400,00 eura izvršen je u iznosu od 40.061,56 eura i to za rashode plaća, doprinosa na plaće, dnevnica, rashoda za usluge (u koje spadaju konzultantske usluge za područje komunikacijskih aktivnosti i usluge pravne pomoći i zastupanja) kao i za ostale rashode poslovanja (javnobilježničke pristojbe, reprezentacija, članarine).

**Aktivnost A020619 Suradnja s gradovima i općinama-prijateljima**

Stavka je planirana u iznosu 6.000,00 eura, a izvršena u iznosu od 653,00 € eura koja sredstva su utrošena za posjet i prisustvovanje svečanoj sjednici prijateljskoj općini Selnica ob Dravi (Slovenija).

**RAZDJEL 002- UPRAVNI ODJEL ZA OPĆE, PRAVNE POSLOVE I LOKALNU SAMOUPRAVU**

Razdjel Upravni odjel za opće, pravne poslove i lokalnu samoupravu u 2024. godini planiran je u iznosu od 3.231.295,00 eura, a u prvih 6 mjeseci ostvaren je u iznosu od 1.346.981,45 eura.

Ovaj razdjel uključuje Upravni odjel za opće, pravne poslove i lokalnu samoupravu, Dječji vrtić ˝Zlatna ribica˝, Javnu ustanovu ˝Narodna knjižnica˝ Kostrena i Centar kulture Kostrena.

**Glava 00201 UPRAVNI ODJEL ZA OPĆE, PRAVNE POSLOVE I LOKALNU SAMOUPRAVU**

Glava Upravni odjel za opće, pravne poslove i lokalnu samoupravu u 2024. godinu planiran je u iznosu od 1.715.210,00 eura, a u prvih 6 mjeseci ostvaren je u iznosu od 731.617,54 eura, i to prema programima i aktivnostima kako slijedi:

**PROGRAM 0304 OPĆI RASHODI STURČNIH SLUŽBI**

**Aktivnost A030412 Redovna djelatnost upravnog odjela za opće, pravne poslove i lokalnu samoupravu** za 2024. godinu planirana je u iznosu od 211.780,00 eura, a izvršeno je 87.198,32 eura, koji iznos se odnosi na plaće za zaposlene, ostale rashode za zaposlene (jubilarna nagrada i prigodni poklon bonovi), doprinosi za obvezno zdravstveno osiguranje, rashodi za službena putovanja, naknade za prijevoz, stručno usavršavanje zaposlenika (seminari i savjetovanja) te literatura (publikacije, časopisi, glasila).

**PROGRAM 0503 OSNOVNOŠKOLSKO OBRAZOVANJE**

Unutar programa Osnovnoškolskog obrazovanja i u drugom dijelu školske godine 2023./2024. nastavilo se s financiranjem javnog prijevoza svim osnovnoškolcima s prebivalištem na području Kostrene, kao i sa sufinanciranjem bruto iznosa plaća za šest učiteljica u produženom boravku i cjelodnevnoj nastavi Osnovne škole Kostrena. Nastavio se financirati najam sportske dvorane za potrebe održavanja nastave tjelesnog odgoja i vannastavnih aktivnosti za učenike mlađih i starijih razreda Osnovne škole Kostrena. Program osnovnoškolskog obrazovanja za 2024. godinu planiran je u iznosu od 262.970,00 eura, a u prvih 6 mjeseci ostvareno je 114.636,07 eura prema aktivnostima kako slijedi:

**Aktivnost A050301 Sufinanciranje prijevoza školske djece**

U ovom izvještajnom razdoblju od planiranih 60.000,00 eura ostvareno je 27.737,25 eura.

**Aktivnost A050302 Produženi boravak**

Od planiranih 115.000,00 eura ostvareno je 51.286,14 eura.

**Aktivnost A050303 Korištenje dvorane – mlađi razredi**

Od planiranih 11.950,00 eura ostvareno je 8.488,05 eura.

**Aktivnost A050304 Korištenje dvorane – stariji razredi**

Od planiranih 13.000,00 eura ostvareno je 6.495,21 eura.

**Aktivnost A050322 Korištenje dvorane – vannastavne aktivnosti**

Od planiranih 4.320,00 eura ostvareno je 2.532,09 eura.

**Aktivnost A050315 Općina prijatelj djece**

Od planiranih 7.000,00 eura ukupno je utrošeno 1.161,33 eura i to za godišnju kotizaciju Društva naša djeca Hrvatska te uslugu pripreme za državnu maturu putem aplikacije e- pripreme za državnu maturu društva MINEA d.o.o.

**Aktivnost A050319 Program javnih potreba u obrazovanju**

Od planiranih 23.000,00 eura u ovom izvještajnom razdoblju ostvareno je 16.936,00 eura i to temeljem objavljenog javnog natječaja Programa javnih potreba u obrazovanju, koja sredstva su dodijeljena programima/projektima:

Život u prirodi u organizaciji Odred izviđača sjever-jug, Program podizanja učeničkog standarda „Učenici pisci“ u organizaciji Osnovne škole Kostrena, Obiteljske radionice u organizaciji Zajednice tehničke kulture Primorsko-goranske županije, Bez busoli u organizaciji Osnovne škole Kostrena, Socijalno-pedagoške podrške učenicima OŠ Kostrena u organizaciji Udruge za skrb autističnih osoba Rijeka i Program rane intervencije i rehabilitacijske podrške predškolske djece u organizaciji Udruge za skrb autističnih osoba Rijeka, Logopedska podrška učenicima OŠ Kostrena u organizaciji Udruge osoba s cerebralnom i dječjom paralizom.

**PROGRAM 0601 SREDNJOŠKOLSKO OBRAZOVANJE**

Program srednjoškolskog obrazovanja planiran je u iznosu od 57.600,00 eura, a utrošeno je 23.352,91 eura i to prema aktivnostima kako slijedi:

**Aktivnost A060106 Stipendije izvrsnosti**

Za učeničke stipendije u kategoriji „stipendije izvrsnosti“ od planiranih 27.000,00 eura u ovom izvještajnom razdoblju ostvareno je 17.400,00 eura.

**Aktivnost A060102 prijevoz srednjoškolske djece**

Redovitim učenicima srednjih škola s prebivalištem na području Općine Kostrena sufinancirani su troškovi javnog prijevoza u iznosu od 25% cijene mjesečne učeničke pokazne karte te je od planiranih 12.000,00 eura ostvareno 5.952,91 eura.

**PROGRAM 0602 VISOKOŠKOLSKO OBRAZOVANJE**

Program visokoškolskog obrazovanja planiran je u iznosu od 52.700,00 eura, a utrošeno je 19.734,32 eura, i to prema aktivnostima kako slijedi:

**Aktivnost A060205 Stipendije izvrsnosti**

Za studentske stipendije u kategoriji „stipendije izvrsnosti“ od planiranih 42.000,00 eura ostvareno je 17.640,00 eura.

**Aktivnost A060202 Subvencioniranje studentskih karata**

Za sufinanciranje studentskih pokaznih karti u iznosu od 33% cijene mjesečne pokazne karte, od planiranih 5.300,00 € utrošen je iznos od 2.094,32 eura.

**PROGRAM 0710 PROMICANJE KULTURE**

Program promicanja kulture za 2024. godinu planiran je u iznosu od 168.150,00 eura, a do sada je utrošeno 58.875,13 eura i to prema aktivnostima kako slijedi:

**Aktivnost A071030 Portal „Naša Kostrena“**

Planirano je ukupno 20.000,00 eura dok je ostvareno 4.827,13 eura koja su sredstva utrošena na naknade glavnom uredniku i izvršnoj urednici, snimanje riječi za nagradnu igru Beseda te fotografiranje za portal.

**Aktivnost A071025 Javne potrebe u kulturi**

Od planiranih 64.000,00 eura u ovom izvještajnom razdoblju ostvareno je 40.048,00 eura, sve temeljem Javnog poziva za predlaganje programa javnih potreba u kulturi, slijedom kojeg su sredstva dodijeljena sljedećim programima/projektima:

Glumačke radionice tijekom proljetnih ili zimskih praznika za djecu i mlade Općine Kostrena te 4. glumački ljetni kamp u Kostreni u organizaciji Umjetničke organizacije Max Teatar, Maškarani tanci u organizaciji Karnevalske grupe „Špažićari“, Maškare va Kostrene 2024. leta Kostrena također u organizaciji Karnevalske grupe „Špažićari“, Glazbene večeri te Osmi mart uz karaoke i glazbu te Zaplešimo kao nekad u 8 u organizaciji Narodne čitaonice Kostrena, Stepenice nova voda u organizaciji Udruge za kreativno stvaralaštvo „Vali“ Kostrena, Još vavek smo ovde u organizaciji Katedre čakavskog sabora Kostrena, Sip & Art Kostrena, Škola crtanja i slikanja za odrasle i Likovno stvaralaštvo djece u organizaciji Likovne udruge „Veli Pinel“ Kostrena, Očuvanje i njegovanje antifašističke tradicije u organizaciji Udruge antifašističkih boraca i antifašista Općine Kostrena, Barbarina 2024. u organizaciji Bratovštine Sv. Nikole u Kostreni Sv. Barbara.

|  |
| --- |
| **Aktivnost A071026 Program turističke zajednice**Program je planiran u iznosu od 80.000,00 eura, a u izvještajnom razdoblju ostvareno je 14.000,00 €. Sredstva su utrošena za organizaciju Uskrsa u Kostreni, održavanje Kostrena kid's Outdoor-KaKaO, provedbu komunikacijskih aktivnosti i oglašavanja, izradu promotivnog materijala i za ostale promotivne aktivnosti. **PROGRAM 0306 PROMICANJE TURISTIČKOG RAZVOJA**Program promicanje turističkog razvoja planiran je u iznosu od 54.100,00 eura, te je u ovom izvještajnom razdoblju kroz **Aktivnost A030601 Djelovanje TZ Kostrena** utrošeno 35.049,98 eura, što se odnosi na redovno djelovanje Turističke zajednice općine Kostrena te funkcioniranje Turističkog informativnog centra.**PROGRAM 0711 MANIFESTACIJE I OBLJETNICE**Unutar programa manifestacije i obljetnice prema Pravilima o protokolu Općine Kostrena svečano su obilježeni Dan oslobođenja Kostrene od fašizma (19.04.2023), Dan državnosti (30.05.2023) te Dan antifašističke borbe (22.06.2023.) te je od planiranog iznosa od 46.510,00 eura, do sada utrošeno 4.476,24 eura, prema aktivnostima kako slijedi: **Aktivnost A071102 Obilježavanje državnih blagdana**Od planiranih 2.000,00 eura, utrošeno je 782,00 eura.**Aktivnost A071106 Usluge tehničke podrške**Unutar ove aktivnosti planiran je iznos od 5.310,00 eura, a do sada je utrošeno 2.310,00 eura i to na tehničku podršku održanih javnih tribina, predavanja te snimanje sjednica Općinskog vijeća. **Aktivnost A071108 Ostale manifestacije** Od planiranog iznosa od 20.000,00 eura, u izvještajnom razdoblju je utrošeno 938,74.  |

**PROGRAM 0806 SPORT, REKREACIJA I TEHNIČKA KULTURA**

Unutar ovog programa planirana su sredstva u iznosu od 388.880,00 eura, a do sada je utrošeno 211.308,94 eura, prema aktivnostima kako slijedi:

**Aktivnost A080613 Manifestacija „sportaš godine“**

U svrhu održavanja manifestacije ˝Sportaš godine˝ na kojoj su dodijeljena priznanja najuspješnijim sportašima i sportskim klubovima u 2023. godini od planiranih 1.000,00 eura ostvareno je 831,16 eura.

**Aktivnost A080614 Stipendiranje vrhunskih sportaša**

Od planiranih 1.380,00 eura ostvareno je 477,78 eura za stipendiranje vrhunskog sportaša Mare Miknića.

**Aktivnost A080622 Program javnih potreba u sportu**

Kroz Program javnih potreba u sportu u okviru kojeg su putem javnog natječaja dodijeljena financijska sredstva sportskim klubovima i udrugama s područja Općine Kostrena od planiranih 310.000,00 eura ostvareno je 165.000,00 eura.

**Aktivnost A080626 Program sportske zajednice općine Kostrena**

Od planiranih 75.000,00 eura ostvareno je 45.000,00 eura u svrhu provođenja redovnih djelatnosti Sportske zajednice Općine Kostrena.

**Program 0912 ZDRAVSTVO**

Unutar programa zdravstvo planiran je iznos od 131.100,00 eura, a u ovom izvještajnom razdoblju utrošeno je 45.312,65 eura, prema aktivnostima kako slijedi:

**Aktivnost A091201 Naknada po rođenju djeteta** (naknada 6 mjeseci djetetova života i naknada po rođenju djeteta)

Temeljem podnesenih zahtjeva stranaka u izvještajnom razdoblju siječanj-lipanj 2024. godine isplaćena je naknada po rođenju djeteta za 11 korisnika te naknada po navršenih šest mjeseci života djeteta za 17 korisnika. Od planiranih 30.000,00 eura ostvareno je 9.700,00 eura

**Aktivnost A091202 Dojenačka prehrana**

Od planiranih 14.600,00 eura ostvareno je 4.460,64 eura za bonove za dojenačku prehranu i opremu do godine dana djeteta.

**Aktivnost A091203 Pomoć u lijekovima i sanitetskom materijalu**

Od planiranih 1.000,00 eura ostvareno je 147,04 eura na ime sufinanciranja troška nabavke lijekova jednom korisniku sukladno odredbama Odluke o dodatnoj zdravstvenoj skrbi na području Općine Kostrena.

 **Aktivnost A091209 Smještaj u zdravstvenu ustanovu**

Za jednog se korisnika nastavio sufinancirati mjesečni trošak smještaja u Psihijatrijskoj bolnici Lopača te je od planiranih 8.000,00 eura ostvareno 3.980,66 eura.

**Aktivnost A091211 Prijevoz osoba s posebnim potrebama**

Za jednu osobu s invaliditetom financiran je prijevoz te je od planiranih 500,00 eura ostvareno 180,00 eura.

**Aktivnost A091212 Pomoć osobama s posebnim potrebama**

Od planiranih 2.660,00 eura ostvareno je 2.090,00 eura.

**Aktivnost A091216 Palijativna skrb**

Kroz sufinanciranje programa „Palijativne skrbi“ koje provodi Dom zdravlja Primorsko-goranske županije od planiranih 1.740,00 eura ostvareno je 725,00 eura.

**Aktivnost A091232 Pomoć domu zdravlja za dežurstva**

Kroz sufinanciranje programa „Posebnog dežurstva“ koje provodi Dom zdravlja Primorsko-goranske županije od planiranih 3.690,00 eura ostvareno je 1.537,50 eura.

**Aktivnost A091245 Pomoć djeci oboljeloj od kroničnih bolesti i djeci s teškoćama u razvoju**

Pravo na novčanu pomoć djeci oboljeloj od kroničnih bolesti i djeci s teškoćama u razvoju u 2024. godini ostvarilo je 20 roditelja – korisnika te je od planiranih 20.000,00 eura ostvareno 5.780,00 eura.

**Aktivnost A091246 Sufinanciranje logopeda**

I u ovom izvještajnom razdoblju nastavilo se financirati usluge logopedskih vježbi za djecu polaznike Dječjeg vrtića „Zlatna ribica“ prema važećim nalazima i procijenjenom stanju te je od planiranih 7.500,00 eura ostvareno 4.165,16 eura.

**Aktivnost A091247 Zdravstveno savjetovanje**

Nastavnom zavodu za javno zdravstvo PGŽ financirano je provođenje preventivnih pregleda za rano otkrivanje melanoma te je planirani iznos od 1.000,00 eura ostvaren u cijelosti.

**Aktivnost A091239 Pomoć teško bolesnima**

Jednom korisniku, odnosno teško bolesnoj osobi isplaćena je novčana pomoć te je od planiranih 4.000,00 eura ostvareno 300,00 eura.

**Aktivnost A091240 Javne potrebe u zdravstvu**

Program javnih potreba u zdravstvu ostvarivao se temeljem objavljenog natječaja za financiranje javnih potreba na području zdravstva, kojim su sufinancirani sljedeći programi/projekti: Prevencija i rano otkrivanje raka dojke u organizaciji Udruge žena operiranih dojki Nada-Rijeka, Vježbanjem i pravilnom prehranom u borbi protiv osteoporoze u organizaciji Sveučilišta u Rijeci, Medicinski fakultet, Savjetovalište za podršku teško oboljelima i njihovim obiteljima u organizaciji Psihoterapijske prakse Jasminke Pribanić. Od planiranih 11.000,00 eura ostvareno je 8.480,00 eura.

**Aktivnost A091241 Sufinanciranje ginekološkog tima**

Kroz sufinanciranje programa „Ginekološkog tima“ koje provodi Dom zdravlja Primorsko-goranske županije od planiranih 6.640,00 eura ostvareno je 2.766,65 eura.

**Program 1008 SOCIJALNA SKRB**

Program **Socijalna skrb** uspješno se provodio i u ovom izvještajnom razdoblju te je od planiranih 329.780,00 eura ostvareno 131.672,98 eura, sve prema aktivnostima kako slijedi:

**Aktivnost A100801 Smještaj djece u DV Zlatna ribica**

U odnosu na 17-ero djece donesena su početkom nove pedagoške godine 2023./2024. rješenja o sufinanciranju troška boravka u Dječjem vrtiću „Zlatna ribica“ koja su predmetno pravo nastavila ostvarivati i u ovom izvještajnom razdoblju te je od planiranih 16.000,00 eura utrošeno 6.518,30 eura.

**Aktivnost A100802 Smještaj predškolske djece**

Nastavilo se sa sufinanciranjem smještaja i čuvanja djece u organiziranim oblicima skrbi i brige koja se nisu uspjela upisati u Dječji vrtić Zlatna ribica te je od planiranih 56.500,00 eura utrošeno 31.703,57 eura.

**Aktivnost A100803 Produženi boravak**

Nastavilo se s financiranjem troška prehrane u produženom boravku za četvero djece te je od planiranih 1.000,00 eura utrošeno 279,57 eura.

**Aktivnost A100806 Sufinanciranje troškova stanovanja**

Pravo na naknadu za troškove stanovanja ostvario je 1 korisnik te je od planiranih 2.000,00 eura utrošeno 238,92 eura.

**Aktivnost A100807 Sufinanciranje troškova prijevoza**

Pravo na pomoć za podmirenje troškova javnog prijevoza ostvarilo je 60 korisnika te je od planiranih 10.600,00 eura utrošeno 3.837,41 eura.

**Aktivnost A100808 Pomoć u prehrani**

Pravo na pomoć u prehrani ostvarilo je 52 korisnika te je od planiranih 66.400,00 eura utrošeno 23.237,40 eura.

**Aktivnost A100809 Jednokratne novčane pomoći**

Pravo na jednokratnu novčanu pomoć ostvarilo je 52 korisnika te je od planiranih 13.300,00 eura utrošeno 9.880,00 eura.

**Aktivnost A100819 Pomoć umirovljenicima s niskim primanjima**

Pravo na novčanu pomoć za umirovljenike i starije osobe ostvarilo je 11 korisnika te je od planiranih 9.900,00 eura utrošeno 2.310,00 eura.

**Aktivnost A100820 Gerontodomaćica**

Provođenjem programa „Pomoć u kući“, u okviru kojeg se prema preporuci liječnica obiteljske medicine i patronažne sestre putem gerontodomaćice pruža pomoć u kući potrebitim mještanima Općine Kostrena u predmetnom izvještajnom razdoblju obilazilo se u prosjeku 4 korisnika mjesečno te je od planiranih 13.000,00 eura utrošeno 5.177,81 eura.

**Aktivnost A100812 Uskršnji poklon**

Općina Kostrena povodom uskršnjih blagdana darivala je sve svoje umirovljenike bez obzira na godine, osobe starije od 65 godina koje nisu ostvarile pravo na mirovinu, korisnike nacionalne naknade za starije osobe, dugotrajno nezaposlene osobe (duže od 12 mjeseci) starije od 55 godina te djecu i mlađe osobe s teškoćama u razvoju. Od planiranih 39.800,00 € ostvareno 37.910,00 eura.

**Aktivnost A100818 Javne potrebe u socijalnoj skrbi**

Temeljem objavljenog natječaja za financiranje javnih potreba na području socijalne skrbi, sufinancirani su sljedeći programi/projekti: Međunarodna škola ronjenja za djecu i mlade u organizaciji Kluba podvodnih djelatnosti INA Kostrena, Penko – za našu Kostrenu ide dalje u organizaciji Udruge umirovljenika i starijih osoba Općine Kostrena Penko, III Želim, mogu i hoću – nema mjesta za samoću u organizaciji Udruge invalida rada Rijeka, Unaprjeđenje kvalitete života hrvatskih branitelja u organizaciji Udruge dragovoljaca i veterana Domovinskog rata RH – Kostrena.

Od planiranih 13.300,00 eura ostvareno je 10.240,00 eura.

**RAZDJEL 003 - UPRAVNI ODJEL ZA FINANCIJE I GOSPODARSTVO**

**PROGRAM 0304 - OPĆI RASHODI STRUČNIH SLUŽBI**

Program je izvršen 45% u odnosu na plan ili u iznosu od 227.458,01 EUR. Ovim programom obuhvaćeni su troškovi za redovnu djelatnost upravnog odjela i to rashodi za zaposlene, materijalni rashodi (naknade troškova zaposlenima - službena putovanja, naknade za prijevoz, stručno usavršavanje) u ukupnom iznosu 81.252,91 EUR.

Iznos od 116.342,53 EUR izvršen je za pokriće zajedničkih rashoda svih upravnih odjela koji su vezani uz rad stručnih službi i to izdatke za materijal i energiju, rashode za usluge, financijski troškovi.

Iznos od 13.340,10 EUR izvršen je za osiguranje imovine koja je u vlasništvu općine.

Iznos od 15.823,72 EUR izvršen je za rashode za nabavku uredske opreme i uređaja, u najvećem dijelu za nabavku novih računala.

**PROGRAM 1807 GOSPODARSTVO**

Pogram Gospodarstvo se ostvaruje u skladu s odredbama Zakona o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Zakona o poticanju razvoja malog gospodarstva („Narodne novine” broj 29/02, 63/07, 53/12, 56/13, 121/16), Zakona o državnim potporama („Narodne novine” broj 47/14, 69/17), Statuta Općine Kostrena („Službene novine Općine Kostena” broj 2/18, 11/18, 1/20, 1/21, 3/22), te ostalih propisa Republike Hrvatske i općih akata Općine Kostrena.

Cilj Programa Gospodarstvo je očuvanje i poticanje razvoja poduzetništva, povećanje konkurentnosti i kvalitete malog i srednjeg poduzetništva i stvaranje preduvjeta za uspješnije poslovanja gospodarskih subjekata na području Općine Kostrena.

Navedeni program sastoji se od sljedećih aktivnosti:

* A180704 Program poticanja poduzetništva
* A180719 Urbana aglomeracija Rijeka
* A180726 Sufinanciranje rada Udruženja obrtnika Rijeka
* A180728 Informiranje, edukacija i prezentacija poduzetništva
* A180734 Članstvo u lokalnim akcijskim grupama

Program **Gospodarstvo** izvršen je s 25.794,12 EUR, odnosno s 39% u odnosu na planiranih 66.390,00 EUR.

Kroz aktivnost **Program poticanja poduzetništva** od ukupno planiranih 53.090,00 EUR iskorišteno je 17.583,12 EUR, odnosno 33% vrijednosti planiranih sredstava. Poticanje malog i srednjeg poduzetništva vršeno je kroz 11 (jedanaest) mjera Programa poticanja poduzetništva Općine Kostrena za 2024. godinu (Službene novine Općine Kostrena br. 4/24) od 7. ožujka 2024. godine. Temeljem Programa za 2024. godinu ukupno je dodijeljeno 15 subvencija koje je koristilo 11 gospodarskih subjekata. Najveći interes je iskazan za subvenciju nabavke opreme i subvenciju za novo zapošljavanje i samozapošljavanje na neodređeno vrijeme, obje mjere je koristilo 5 gospodarskih subjekata.

Kroz aktivnost **Informiranje, edukacija i prezentacija poduzetništva** provedena je besplatna radionica za poduzetnike s područja Općine Kostrena na temu „Kako do novaca iz EU fondova?“. Proračunska stavka izvršena je s 650,00 EUR, odnosno 16% u odnosu na planiranih 4.000,00 EUR.

Kroz aktivnost **Članstvo u lokalnim akcijskim** sufinancirano je članstvo Općine Kostrena u Lokalnoj akcijskoj grupi „VINODOL“ i Centru za poljoprivredu i ruralni razvoj Primorsko - goranske županije. Aktivnost je izvršena s 7.561,00 EUR, odnosno 99% u odnosu na planiranih 7.630,00 EUR.

**RAZDJEL 004 - UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Od planiranih 8.547.890,00 eura u Upravnom odjelu za komunalni sustav, prostorno planiranje i zaštitu okoliša realizirano je 3.160.250,36 eura odnosno 36,97%. Ciljevi svih programa unutar ovog razdjela je unaprijediti kvalitetu postojeće komunalne infrastrukture kroz dodatna ulaganja u rekonstrukciju i novu izgradnju te stvoriti preduvjete za gospodarski razvoj i ujednačavanje komunalnog standarda svih dijelova Općine.

Program **Opći rashodi stručnih službi** bio je planiran u iznosu od 258.100,00 eura i izvršen je s 40,22%, odnosno u vrijednosti od 103.796,27 eura. Program obuhvaća aktivnosti kojima se osiguravaju sredstva za nesmetano obavljanje upravnih, stručnih i ostalih poslova u odjelu općinske uprave. Sredstva su utrošena na podmirenje materijalnih rashoda iz nadležnosti odjela, odnosno rashoda koji su izravno u nadležnosti odjela. Odjel je pravovremeno obavljao svoju djelatnost te pripremao i provodio sve akte iz svog djelokruga.

Programom **Kapitalna ulaganja u objekte u zdravstvu i socijalnoj skrbi** obuhvaćena je realizacija budućeg Doma za starije i nemoćne osobe u Pavekima. S društvom ATP projektiranje d,o,o. Zagreb po provedenom postupku javne nabave ugovorena je izrada izvedbenog projekta. Projekt će se isporučiti do kraja srpnja te će biti sastavni dio tenderske dokumentacija za raspisivanje postupka javne nabave za odabir izvođača radova planiranog u kolovozu. U svibnju okončan je postupak javne nabave za voditelja projekta. Ugovor je sklopljen s društvom CAPITAL-ING d.o.o. iz Zagreba. Tijekom travnja, svibnja i lipnja trajao je postupak javne nabave za odabir ponude za uslugu stručnog nadzora, a okončanje postupka predviđa se u srpnju.

Unutar programa **Kapitalnih ulaganja u objekte u kulturi** izrađen je glavno-izvedbeni projekt uređenja okoliša Kuće kostrenskih pomoraca koji će se prijaviti na neki od dostupnih natječaja iz područja kulture i kulturne baštine.

U skladu s **Programom izgradnje komunalne infrastrukture za 2024. godinu**, Općina Kostrena je u travnju okončala radove na izgradnji I. faze nerazvrstane ceste u Rožićima. Tehnički pregled je zakazan za srpanj, nakon kojeg se očekuje izdavanje uporabne dozvole. Radovi na rekonstrukciji košarkaškog igrališta kod osnovne škole se izvode sukladno planu te se završetak istih očekuje do kraja kolovoza, a otvaranje igrališta predviđa se početkom rujna. U svibnju su započeli radovi na izgradnji nerazvrstane ceste sa infrastrukturom u Dujmićima-Maračićima. Izvođač radova je društvo GRAĐEVINAR d.o.o. Čabar, a završetak radova planiran je za kraj tekuće godine.

**Održavanje komunalne infrastrukture** provodi se sukladno Programu održavanja komunalne infrastrukture koji je usvojen zajedno sa Proračunom. U prvom redu odnosi se na održavanje javnih površina (nerazvrstanih cesta, pješačkih puteva, plaža, dječjih igrališta, uređenih zelenih površina i zelenih površina uz prometnice, i dr.), održavanje čistoće, održavanje objekata i uređaja javne rasvjete, odvoza krupnog otpada, provođenja mjera zaštite bilja, provedbe preventivnih mjera dezinfekcije, deratizacije i dezinsekcije. U tijeku izvještajnog razdoblja od siječnja do lipnja 2024. godine izvedeno je radova i usluga u ukupnom iznosu od 1.069.214,39 eura odnosno 55,95%, od ukupno planiranih 1.910.860,00 eura.

Program **Upravljanje imovinom** od planiranih 966.000,00 eura izvršen je s 351.208,59 eura odnosno 36,36%. Unutar aktivnosti *Tekuće i investicijsko održavanje objekata u vlasništvu Općine* ističu seizvedeni elektroinstalacijski radovi na reflektorima malog pomoćnog nogometnog igrališta, sanacija krova na stadionu Žuknica, radovi na uređenju prostora nekadašnjeg vatrogasnog doma, vodoinstalaterski radovi u Rasadniku i dr.

Otkup zemljišta se najvećim dijelom odnosio na otkup zemljišta u Doričićima za rekonstrukciju nerazvrstane ceste, otkup zgrade nekadašnjeg caffe bara u Ulici Žarka Pezelja te otkup zemljišta u Šodićima za postavu poluukopanih spremnika za otpad i zaštitne zelene površine i upojnog bunara za oborinsku vodu prema državnoj cesti D8.

U postupku izvlaštenja plaćene su naknade nositeljima prava na zemljištima u obuhvatu zahvata rekonstrukcije nerazvrstane ceste Glavani-Lokvičina-Trim staza-Šubati.

Kroz **Izvanredno održavanje komunalne infrastrukture** u izvještajnom razdoblju ističu se izvedeni radovi na novom javnom parkiralištu Vrh Martinšćice čime se do tada neuređena i korovom zarasla površina pretvorila u parkiralište kapaciteta 11 osobnih vozila.

Unutar programa **Izvanredno održavanje pomorskog dobra** ističu se izvedeni radovi na uređenju platoa za postavu spremnika za odvajanje otpada na obalnom putu, rješavanje oborinske odvodnje na pojedinim mjestima na obalnom putu, uređenje plaže Veli Jarak, sanacija rupe na obalnom putu kod UO Anić nakon olujnog nevremena, uređenje pasarele ispred zgrade Jedriličarskog kluba Galeb, obnova dovodne instalacije vode od UO Me Gusta do tuševa na plaži Nova voda, otklanjanje posljedica olujnog juga plaža Klančić, Veli Jarak, Nova voda, Lumbortovo i dr.

Unutar programa **Prostorno planiranje i urbanizam** ističu se usvojene IV izmjene i dopune Prostornog plana uređenja Općine Kostrena te izmjena i dopuna Detaljnog plana uređenja „Uvala Žurkovo“ čime su stvoreni preduvjeti za realizaciju projekta rekonstrukcije luke otvorene za javni promet Žurkovo.

U programu **Izrada projektne dokumentacije** ističu se izrađen je idejni projekt cestovnih ogranaka i infrastrukture u Šubatima, glavni projekt za ishođenje građevinske dozvole za proširenje groblja u Sv. Barbari te ishođena građevinska dozvola za gradnju Društveno-boćarskog doma Žuknica i ugovoren izvedbeni projekt.

Program je od planiranih 109.500,00 eura izvršen s 38.881,25 eura odnosno 38,51%.

U **programu Zaštite okoliša** u prvih šest mjeseci 2024. godine objavljen je i proveden natječaj za financiranje projekata i programa javnih potreba održivog razvoja putem kojeg se financiraju programi koji promiču zdrav način življenja, održivi razvoj, podizanje ekološke svijesti i zaštitu vrijednih dijelova okoliša.

Kroz programe javnih potreba u održivom razvoju odobreno je sufinanciranje projekata i programa:

* + Klub podvodnih aktivnosti Kostrena - 30. ekološka akcija Kostrena 2024
	+ Udruga Ekoregija Kostrena - Program ekološko-edukativnih radionica i promoviranje zdravog načina života
	+ Udruga Ekoregija Kostrena - U oku naše Kostrene, 11 godina
	+ SRD Alpe Adria Trek I Trail - 5. Kostrena mountain trail
	+ Udruga za promociju i primjenu ekološke pčelarske etike „Biopčela“ - Zlatno ulište
	+ Klub podvodnih aktivnosti Kostrena - Ekološke radionice Kostrena 2024
	+ Športsko društvo Lučica Podurinj „Kostrena“ - Radno-ekološke akcije u Lučici Podurinj
	+ U izvještajnom razdoblju od planiranih 321.400,00 eura izvršeno je 64.419,60 eura odnosno 20,04%.

Krajem lipnja isporučeni su spremnici za odvajanje otpada namijenjeni za obalni put. Trideset setova po tri spremnika kapaciteta svakog 120 litara zamijenilo je otvorene koševe za otpatke manjih kapaciteta na obalnom putu.

Program **Kapitalna ulaganja u objekte predškolskog odgoja** odnosi se na izgradnju novog područnog dječjeg vrtića u Pavekima. Radovi se odvijaju planiranom dinamikom. Do kraja izvještenog razdoblja u potpunosti je izvedena konstrukcija zgrade, a slijedi ugradnja vanjskih prozora i vrata te izvedba fasade. Planirani rok završetka radova je proljeće 2025. godine. Od planiranih 1.900.000,00 eura program je izvršen s 607.448,04 eura odnosno s 31,97%.

U programu **Uređenja sakralnih objekata s**klopljen je ugovor sa župom Sveta Lucija u iznosu od 26.600,00 eura koji će se utrošiti na radove na dovršetku uređenja okoliša Župnog ureda Svete Lucija, izgradnje novog vodovodnog priključka, troškove redovnog održavanja orgulja crkve Sv. Lucija, radovi na održavanju sata na zvoniku crkve Sv. Lucija, sanacija vlage u sakristiji u crkvi Sv. Barbara i dr. manjim popravcima.

Unutar Programa **Zaštita od požara i civilna zaštita** u području vatrogastva od strane Službe za inspekcijski nadzor Hrvatske vatrogasne zajednice dana 19. ožujka proveden je inspekcijski nadzor provedbe Zakona o vatrogastvu. Rješenjem je naloženo Općini Kostrena, kao i ostalim jedinicama lokalnih samouprava u okruženju, da se sa Gradom Rijeka sklopi sporazum odnosno ugovor o suosnivanju Javne vatrogasne postrojbe Rijeka obzirom da je ista definirana kao središnja vatrogasna postrojba koja operativno djeluje na predmetnom prostoru.

Sklopljeni su godišnji ugovori za obavljanje vatrogasne djelatnosti s Javnom vatrogasnom postrojbom Rijeka u iznosu od 60.400,00 eura te Dobrovoljnim vatrogasnim društvom Kostrena u iznosu od 56.600,00 eura. Od planiranih 136.500,00 eura program je izvršen s 66.964,15 eura odnosno s 49,06%.

U Programu **Unapređenje kvalitete stanovanja**, ističe se da je ishođena pravomoćno rješenje o izmjeni i dopuni građevinske dozvole za gradnju višestambene zgrade sa 16 stanova po programu POS-a. Izrađen je izvedbeni projekt s troškovnikom koji će biti tenderska dokumentacija za raspisivanje postupka javne nabave za odabir izvođača radova koje će provoditi APN.

POSEBNI IZVJEŠTAJI:

1. **IZVJEŠTAJ O KORIŠTENJU PRORAČUNSKE ZALIHE**

Sukladno odredbama Zakona o proračunu planirana su sredstva proračunske zalihe koja se koriste za nepredviđene namjene, za koje u proračunu nisu osigurana sredstva, ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti. Proračunska zaliha koristi se i za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća i ostalih izvanrednih i nepredvidivih događaja.

Sredstva proračunske zalihe planirana su u iznosu od 8.000 EUR, a tijekom ovog izvještajnog razdoblja nisu korištena.

1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina Kostrena ima sklopljena 4 ugovora o kreditu. Na 30.06.2024. g. ukupan saldo glavnice kredita iznosi 1.670.555,88 EUR.

Iznos u visini 184.060,60 EUR odnosi se na ESIF kredit odobren od Hrvatske banke za obnovu i razvitak (HBOR) za energetsku obnovu Zgrade DV Zlatna ribica. Ugovor o kreditu zaključen je u 2020. g. u visini 1.849.073,07 kn / 245.414,17 eur . Kredit je tijekom 2020. g. korišten do iznosa 1.516.667 kn, a tijekom 2021g. je iskorišten u potpunosti. Rok i način otplate kredita je u 120 mjesečnih rata počevši od 31.01.2022. g. Ugovorena valuta kredita bila je HRK, a kredit je prevalutiran u EUR uvođenjem eura kao službene valute u RH. Kamatna stopa iznosi 0,5% godišnje, fiksna. Kao instrument osiguranja izdana je zadužnica OV-1324/2020.

Iznos koji na dan 30.06.2024.g. iznosi 1.486.495,28 EUR odnosi se na kredit odobren od Privredne banke Zagreb (PBZ) za realizaciju dva kapitalna projekta „DRUŠTVENO VATROGASNI DOM U PAVEKIMA“ i „REKONSTRUKCIJA POMOĆNOG IGRALIŠTA STADIONA ŽUKNICA“. Ugovor o kreditu zaključen je u 2020. g. u visini 14.000.000,00 kn / 1.858.119,32 eur. Kredit je tijekom 2021. g. korišten do iznosa 7.102.443 kn, a u 2022.g. kredit je iskorišten u potpunosti. Rok i način otplate kredita je u 120 mjesečnih rata počevši od 31.07.2022. g. Ugovorena valuta kredita bila je HRK, a kredit je prevalutiran u EUR uvođenjem eura kao službene valute u RH. Kamatna stopa iznosi 1,12% godišnje, fiksna. Kao instrument osiguranja izdana je zadužnica OV-2299/2020.

Dana 11.12.2023.g. zaključen je Ugovor o kreditu sa HBOR-om za projekt Izgradnje dječjeg vrtića u Pavekima i to u visini 1.330.000 eur. Kredit na dan 30.06.2024. još nije korišten. Rok i način otplate kredita je u 120 mjesečnih rata počevši od 31.01.2026. g. Valuta kredita je EUR, a kamatna stopa iznosi 4,24 % godišnje, fiksna. Na temelju Financijskog instrumenta i Operativnog programa dio kamate podmiruje se subvencijom u visini 3,00 p.b. godišnje. Korisnik kredita podmiruje razliku do Redovne kamatne stope, što iznosi 1,24 % godišnje. Kao instrument osiguranja izdana je zadužnica OV-3802/2023 za kredit, te zadužnica ovjerena pod brojem OV-3801/2023 za subvenciju kamate.

Dana 28.06.2024.g. zaključen je Ugovor o kreditu sa HBOR-om za projekt Izgradnje i opremanja „Centra za starije osobe Kostrena“ i to u visini 10.000.000 eur. Kredit na dan 30.06.2024. još nije korišten. Rok i način otplate kredita je u 172 mjesečnih rata počevši od 30.06.2027. g. Valuta kredita je EUR, a kamatna stopa iznosi 3,46 % godišnje, fiksna. Na temelju Financijskog instrumenta i Operativnog programa dio kamate podmiruje se subvencijom u visini 0,985 p.b. godišnje. Korisnik kredita podmiruje razliku do Redovne kamatne stope, što iznosi 2,475 % godišnje. Kao instrument osiguranja izdana je zadužnica OV-15939/2024 za kredit, te zadužnica ovjerena pod brojem OV-15938/2024 za subvenciju kamate.

Proračunski korisnici nemaju zaduženja.

1. **IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U periodu od 1.1.2024.g. do 30.6.2024.g. Općina Kostrena nije izdavala jamstva te nije bilo plaćanja po protestiranim jamstvima.